พาณิชย์ แนะเอกชนไทยลงทุนธุรกิจในอินเดีย โดยเฉพาะสาขาที่ไทยมีศักยภาพทั้งเกษตรและก่อสร้าง
พาณิชย์ แนะเอกชนไทยลงทุนธุรกิจในอินเดีย โดยเฉพาะสาขาที่ไทยมีศักยภาพทั้งเกษตรและก่อสร้างนางสาวชุติมา บุณยประภัศร รัฐมนตรีช่วยว่าการกระทรวงพาณิชย์ เปิดเผยว่า กระทรวงพาณิชย์ ผลักดันให้ผู้ประกอบการไทยดำเนินธุรกิจในเอเชียใต้โดยเฉพาะตลาดอินเดียซึ่งเป็นตลาดขนาดใหญ่ มีศักยภาพและมีการขยายตัวของสังคมเมืองส่งผลให้มีความต้องการสินค้าและบริการเพิ่มขึ้น โดยการค้าไทยและอินเดียในปี 2561 มีมูลค่า 12,463 ล้านเหรียญสหรัฐ ส่วนแผนการเจาะตลาดในปี 2562 จะเน้นผลักดันเอสเอ็มอี และนักลงทุนขนาดกลางของไทยเข้าไปทำธุรกิจในตลาดอินเดียผ่านการสร้างแบรนด์ เน้นสินค้าผลิตภัณฑ์ทางการเกษตร เกษตรแปรรูป โดยใช้ยุทธศาสตร์เจาะตลาดเมืองหลักเมืองรองที่มีศักยภาพ ส่วนเป้าหมายการขยายตัวการส่งออกในตลาดอินเดียในปี 2562 ได้กำหนดเป้าหมายร้อยละ 8 คิดเป็นมูลค่า 8,208 ล้านเหรียญสหรัฐ